Siderone

Siderone er en slekt av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene.

 Utseende 

Store, fargerike sommerfugler med brede, tilspissede vinger. Oversiden er mørk med skarpt røde tegninger, undersiden er farget som et vissent blad, som sommerfuglene ligner sterkt på når de sitter i ro.

 Levevis 
Larvene lever på planteslektene Casearia og Zuelania (Flacourtiaceae).
De voksne sommerfuglene besøker sjelden blomster, men kommer ned til bakken for å suge til seg salter. De går gjerne rundt på bakken mens de åpner og lukker vingene. De skarpt røde flekkene som dermed vekselvis er synlige og usynlige kan bidra til å forvirre rovdyr.

 Utbredelse 
Slekten er utbredt fra Mexico i nord til det nordlige Sør-Amerika, også i Vestindia.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Charaxinae Doherty, 1886
 Anaeini Reuter, 1896 – oftest med sigdformede forvinger, Neotropiske region
 Slekten Siderone Hübner, 1823 – to arter
 Siderone galanthis (Cramer, 1775)
 Siderone syntyche Hewitson, 1854

 Kilder 
 Siderone på Tree of life 
 d'Abrera, B. (1984) Butterflies of South America. Hill House. ISBN 0-9593639-2-0
 Butterflies av Amazonia - Siderone galanthis, med bilder

 Eksterne lenker 


Kategori:Flikvinger
Kategori:Sommerfugler formelt beskrevet i 1832
Kategori:Dyr formelt beskrevet av Jacob Hübner